# RÁMCOVÁ DOHODA

uzatvorená podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len "zákon o verejnom obstarávaní")

**Článok I. - Zmluvné strany**

**1. Objednávateľ: Univerzita Komenského v Bratislave**

Sídlo: Šafárikovo nám. 6, 814 99 Bratislava 1

Korešpondenčná adresa: Šafárikovo nám. 6, P.O.BOX 440, 814 99 Bratislava 1

 IČO: 00 397 865

 DIČ: 2020845332

 IČ DPH: SK2020845332

 Štatutárny orgán: prof. JUDr. Marek Števček, PhD.,rektor

 Osoba oprávnená

 na podpis rámcovej dohody: Ing. Ingrid Kútna Želonková, PhD., kvestorka

 Ďalšie osoby oprávnené konať v súlade s touto rámcovou dohodou vo veciach realizácie: podľa prílohy č. 2

(ďalej len **„objednávateľ“**)

**2. Poskytovateľ:**Sídlo:

 IČO:

 DIČ:

 IČ DPH:

 Zapísaný:

 Bankové spojenie:

 IBAN:

 Zastúpený:

 Osoby oprávnené konať vo veciach:

1. zmluvných:
2. vecných:

Tel.:

E-mail:

(ďalej len **„poskytovateľ“**)

**Článok II. - Úvodné ustanovenia**

1. Zmluvné strany uzatvárajú túto rámcovú dohodu v súlade s výsledkom verejného obstarávania predmetu s názvom **„Bezhotovostný nákup pohonných hmôt“**.

**Článok III. - Predmet rámcovej dohody**

1. Predmetom rámcovej dohody je bezhotovostný nákup pohonných hmôt (motorového benzínu a motorovej nafty) prostredníctvom palivových kariet poskytovateľa objednávateľom v sieti čerpacích staníc, ktoré umožňujú úhradu nakúpených pohonných hmôt prostredníctvom palivových kariet vydaných poskytovateľom na celom území Slovenskej republiky a v zahraničí (minimálne v Českej republike, v Maďarskej republike, v Rakúskej republike a v Srbskej republike) a súvisiace služby. Súčasťou predmetu rámcovej dohody je tiež bezplatné vystavenie palivových kariet, prostredníctvom ktorých bude objednávateľ realizovať nákup pohonných hmôt, na jednu palivovú kartu motorový benzín aj motorovú naftu. Pohonné hmoty budú odoberať jednotlivé fakulty a ďalšie súčasti objednávateľa, ktorých zoznam je v prílohe č. 1 (ďalej len „súčasti objednávateľa“).

**3.2. Rozsah predmetu rámcovej dohody:**

3.2.1. Predpokladané množstvo odberu pohonných hmôt za 1 rok je:

 Motorový benzín: 35 000 l

 Motorová nafta: 55 000 l

 3.2.2. Predpokladaný počet palivových kariet:

**65 palivových kariet** na čerpanie pohonných hmôt v Slovenskej republike aj v zahraničí (minimálne v Českej republike, v Maďarskej republike, v Rakúskej republike a v Srbskej republike).

3.2.3. Predpokladaná hodnota predmetu rámcovej dohody za 1 rok je **127 945,83 EUR bez DPH.**

 3.2.4. Objednávateľ nie je povinný vyčerpať predpokladaný finančný objem uvedený v bode 3.2.3. ani predpokladané množstvo pohonných hmôt uvedené v bode 3.2.1., ani predpokladaný počet palivových kariet uvedený v bode 3.2.2. Celkové zakúpené množstvo predmetu rámcovej dohody bude závisieť od schváleného rozpočtu na príslušný kalendárny rok, od prípadných vnútorných organizačných zmien a iných zmien objednávateľa a od počtu motorových vozidiel.

3.3. Požiadavky na predmet rámcovej dohody

3.3.1. Poskytnutie bezhotovostného nákupu pohonných hmôt (motorového benzínu a motorovej nafty) pre prevádzku motorových vozidiel v sieti čerpacích staníc poskytovateľa alebo zmluvných partnerov na území Slovenskej republiky (čerpacie stanice minimálne v 95% okresoch) a v sieti čerpacích staníc poskytovateľa alebo zmluvných partnerov v zahraničí, a to minimálne v Českej republike, v Maďarskej republike v Rakúskej republike a v Srbskej republike a súvisiace služby.

3.3.2. Aktuálny zoznam čerpacích staníc poskytovateľa je zverejnený na internetovej adrese: ......................................... .

3.3.3. Poskytovateľ sa zaväzuje dvakrát mesačne (k 15. a k poslednému dňu mesiaca) zasielať jednotlivým súčastiam objednávateľa elektronicky alebo v listinnej podobe prehľady vyúčtovania uskutočnených odberov pohonných hmôt podľa jednotlivých palivových kariet vydaných poskytovateľom s uvedením dátumu a času čerpania, miesta čerpania, množstva a druhu čerpaných pohonných hmôt, ceny čerpania, identifikácie potvrdenky na overenie zaúčtovania zmluvnej zľavy, ceny celkom za palivovú kartu v danom období a cenu celkom za každú súčasť objednávateľa.

3.3.4. Dodanie palivových kariet na bezhotovostný nákup pohonných hmôt v požadovanom množstve podľa objednávok, ktoré budú predkladať poskytovateľovi jednotlivé súčasti objednávateľa, zabezpečí poskytovateľ najneskôr do 10 dní odo dnňa účinnosti rámcovej dohody a po odovzdaní vyplnených objednávok na platobné karty poskytovateľovi počas platnosti a účinnosti rámcovej dohody. Možnosti funkcionality palivových kariet si objednávateľ určí v objednávke palivových kariet.

3.3.5. Platnosť palivovej karty nesmie byť kratšia ako 24 mesiacov odo dňa jej vystavenia. Jej použitie musí byť viazané na znalosť PIN - kódu, vytvorený blokačný systém (zablokovanie karty, vydanie náhradnej karty, obmedzenie finančného limitu za tankovanie, možnosť nahlásenia karty na zaradenie na blokačnú listinu nepretržite počas 24 hodín).

3.3.6. Reklamácie sporných tankovaní pohonných hmôt zo strany objednávateľa palivových kariet poskytovateľ prešetrí do 20 dní od ich doručenia.

**Článok IV. - Cena**

1. Cena za predmet plnenia rámcovej dohody je stanovená podľa zákona č.18/1996 Z. z. o cenách v znení neskorších predpisov (ďalej len „zákon o cenách“) a vyhlášky MF SR Č. 87/1996 Z. z., ktorou sa vykonáva o cenách.
2. Cena je v súlade s § 2 zákona o cenách založená na cene obchodného alebo sprostredkovateľského výkonu, ekonomicky oprávnených nákladov a primeranom zisku.
3. Zmluvná cena pokrýva všetky ekonomicky oprávnené náklady poskytovateľa vynaložené na predmet rámcovej dohody špecifikovaný v Čl. III. a primeraný zisk podľa § 2 zákona č. 18/1996 Z. z. o cenách v platnom znení. Je cenou konečnou v súlade s § 3 citovaného zákona o cenách. Poskytovateľ si nebude fakturovať žiadne ďalšie náklady.
4. Celková zmluvná cena za predmet plnenia rámcovej dohody bude určená podľa skutočne dodaného predmetu rámcovej dohody.
5. Cena za predmet rámcovej dohody uvedená v eurách na 2 desatinné miesta sa skladá z:
	1. Ceny uskutočnených odberov pohonných hmôt v zložení:
		1. Cena bez DPH
		2. DPH v EUR
		3. Cena s DPH
	2. výšky zľavy za 1 l pohonných hmôt v percentách
	3. ceny uskutočnených odberov pohonných hmôt po zľave v zložení:
		1. Celková cena bez DPH:
		2. DPH v Eur :
		3. Celková cena s DPH:

**Článok V. - Miesto dodania**

* 1. Miestom dodania palivových kariet sú súčasti objednávateľa uvedené v prílohe č. 1, ktorá tvorí neoddeliteľnú súčasť tejto rámcovej dohody.
	2. Miestom odberu pohonných hmôt sú čerpacie stanice, ktoré akceptujú úhradu nakúpených pohonných hmôt na palivové karty vydané uchádzačom na území Slovenskej republiky a v zahraničí (minimálne v Českej republike, v Maďarskej republike, v Rakúskej republike a v Srbskej republike).
	3. Predmet rámcovej dohody bude dodávaný priebežne podľa potrieb verejného obstarávateľa počas platnosti a účinnosti rámcovej dohody, t. j. dva roky od nadobudnutia účinnosti rámcovej dohody alebo do vyčerpania jej finančného limitu.

**Článok VI. - Platobné podmienky**

6.1. Objednávateľ sa zaväzuje za dodaný predmet rámcovej dohody zaplatiť poskytovateľovi cenu podľa Článku IV. bezhotovostným prevodom na základe faktúry vystavenej predávajúcim podľa článku III. a IV. tejto rámcovej dohody. Objednávateľ neposkytne poskytovateľovi preddavok na zrealizovanie predmetu plnenia rámcovej dohody.

6.2. Objednávateľ sa zaväzuje uhradiť čerpanie pohonných hmôt na palivové karty prostredníctvom prevodných príkazov na základe prehľadov vyúčtovania odberov pohonných hmôt predložených poskytovateľom. Úhrada za odbery pohonných hmôt sa bude realizovať na základe faktúry predkladanej jednotlivým súčastiam objednávateľa dvakrát do mesiaca so splatnosťou 30 dní odo dňa prevzatia a odsúhlasenia faktúry jednotlivými súčasťami objednávateľa. Každá faktúra musí mať náležitosti podľa zákona č. 222/2004 Z. z. o dani z pridanej hodnoty. Neoddeliteľnou súčasťou faktúry bude originál prehľadu vyúčtovania odberov pohonných hmôt.

6.3. Ak predložená faktúra nebude spĺňať náležitosti podľa bodu 6.1 a 6.2 tohto článku, alebo nebude vystavená v súlade s platnou rámcovou dohodou, objednávateľ ju vráti v lehote splatnosti poskytovateľovi na dopracovanie. V tomto prípade plynutie lehoty splatnosti takejto faktúry sa prerušuje a nová lehota splatnosti začne plynúť dňom nasledujúcim po dni prevzatia a odsúhlasenia faktúry objednávateľom.

**Článok VII. - Využitie subdodávateľov**

7.1. Ak poskytovateľ pri plnení rámcovej dohody využije kapacity subdodávateľa/ľov, ktorí sú známi, uvedie podiel plnenia z rámcovej dohody, ktorý má v úmysle zabezpečiť subdodávateľom na vlastné riziko a zodpovednosť, spolu s uvedením identifikačných údajov subdodávateľa, v rozsahu meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, funkcia.

|  |  |  |  |  |
| --- | --- | --- | --- | --- |
| **Obchodné meno subdodávateľa** | **Adresa sídla subdodávateľa** | **IČO** | **Podiel plnenia v %** | **Meno a priezvisko osoby oprávnenej konať za subdodávateľa, adresa pobytu, dátum narodenia, funkcia** |
| \*  |  |  |  |  |

*\*(pozn. vyplní pred podpisom rámcovej dohody, doplní počet riadkov podľa potreby)*

7.2. Poskytovateľ je povinný oznámiť objednávateľovi akúkoľvek zmenu údajov o subdodávateľoch.

7.3. Poskytovateľ je povinný objednávateľovi predložiť písomné oznámenie o zmene subdodávateľa, ktoré bude obsahovať minimálne: podiel zákazky, ktorý má poskytovateľ v úmysle zadať subdodávateľovi, meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, ak nebolo pridelené identifikačné číslo, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Navrhovaný subdodávateľ' musí spĺňať príslušné podmienky stanovené zákonom o verejnom obstarávaní.

7.4. Bez udelenia súhlasu zo strany objednávateľa nesmie poskytovateľ použiť nového subdodávateľa na poskytnutie žiadnej časti plnenia predmetu tejto rámcovej dohody. Objednávateľ je povinný sa písomne vyjadriť bez zbytočného odkladu od obdržania písomnej žiadosti poskytovateľa, či s použitím subdodávateľa súhlasí alebo nie. Objednávateľ nesmie súhlas s použitím subdodávateľa bezdôvodne odmietnuť. Ak sa objednávateľ k žiadosti poskytovateľa nevyjadrí do 5 pracovných dní od doručenia písomného oznámenia o zmene subdodávateľa, má sa za to, že objednávateľ s použitím subdodávateľa súhlasí.

7.5. Ak poskytovateľ použije na realizáciu predmetu rámcovej dohody alebo jej časti akúkoľvek tretiu osobu, zodpovedá voči objednávateľovi v celom rozsahu tak, ako keby rámcovú dohodu realizoval sám.

**Článok VIII. – Doba trvania rámcovej dohody a právo odstúpenia od rámcovej dohody**

8.1. Rámcová dohoda je uzavretá na dobu 24 mesiacov odo dňa nadobudnutia účinnosti tejto rámcovej dohody alebo do vyčerpania finančného limitu 127 945,83 Eur bez DPH, podľa toho, čo nastane skôr, pričom ukončením platnosti rámcovej dohody sa ukončuje aj platnosť palivových kariet vydaných na jej základe.

8.2. Táto rámcová dohoda môže byť ukončená okrem ustanovenia bodu 8.1. tohto článku aj jedným z nasledovných dôvodov:

* 1. odstúpením od rámcovej dohody,
	2. stratou oprávnenia poskytovateľa k výkonu činnosti, ktoré je potrebné pre dodávanie predmetu rámcovej dohody,
	3. písomnou dohodou zmluvných strán,
	4. vyhlásenia konkurzu alebo likvidácie na poskytovateľa.

8.3. Každá zo zmluvných strán je oprávnená odstúpiť od rámcovej dohody pri podstatnom porušení zmluvnej povinnosti druhou zmluvnou stranou alebo keď sa pre druhú zmluvnú stranu stalo splnenie podstatných zmluvných povinností úplne nemožným.

8.4. Za podstatné porušenie sa na účely tejto rámcovej dohody považuje:

1. ak cena bude fakturovaná v rozpore s platobnými podmienkami dohodnutými v tejto rámcovej dohode,
2. ak poskytovateľ poskytne objednávateľovi plnenie vo vážnom rozpore s  predmetom rámcovej dohody,
3. ak je objednávateľ v omeškaní so zaplatením faktúry o viac ako 60 kalendárnych dní.

8.5. Ak zmluvná strana odstupuje od rámcovej dohody, potom je povinná túto skutočnosť oznámiť druhej zmluvnej strane písomne. Takéto oznámenie musí označovať okolnosť resp. dôvod, pre ktorý zmluvná strana odstupuje od rámcovej dohody a presnú citáciu ustanovenia rámcovej dohody alebo právneho predpisu, ktorý ju k odstúpeniu oprávňuje. Bez týchto náležitostí je odstúpenie neplatné, ibaže právo odstúpiť od rámcovej dohody vyplýva priamo zo zákona. Oznámenie o odstúpení od rámcovej dohody môže obsahovať prehlásenie, že zmluvná strana odstupuje od rámcovej dohody až okamihom márneho uplynutia lehoty stanovenej k odstráneniu porušenia, ktoré je dôvodom odstúpenia, ak je to vzhľadom k povahe porušenia povinnosti možné.

8.6. V prípade odstúpenia od rámcovej dohody je toto odstúpenie účinné doručením písomného oznámenia o odstúpení druhej zmluvnej strane, ak z obsahu odstúpenia nevyplýva neskorší účinok odstúpenia. Za riadne doručenie oznámenia o odstúpení od rámcovej dohody sa považuje jeho doručenie prostredníctvom poštovných služieb alebo kuriéra druhej zmluvnej strane. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na poslednú známu adresu zmluvnej strany.

8.7. Odstúpením od rámcovej dohody nezaniká nárok oprávnenej strany na náhradu vzniknutej škody.

8.8. Zmluvné strany nie sú zodpovedné za čiastočné alebo úplné neplnenie zmluvných záväzkov následkom pôsobenia vyššej moci v zmysle § 374 Obchodného zákonníka.

8.9. V prípade pôsobenia vyššej moci, lehoty dohodnuté k plneniu zmluvných záväzkov sa predlžujú o dobu jej pôsobenia.

8.10. Zmluvná strana ovplyvnená vyššou mocou je povinná druhú zmluvnú stranu upovedomiť písomne o začatí a ukončení pôsobenia vyššej moci bezodkladne, najneskôr však do 15 dní od začatia jej pôsobenia. Ak by tak zmluvná strana neurobila, nemôže sa zmluvná strana účinne dovolávať pôsobenia vyššej moci.

**Článok IX. – Záverečné ustanovenia**

9.1. Rámcová dohoda môže byť zmenená a doplňovaná v súlade so zákonom o verejnom obstarávaní formou číslovaného písomného dodatku, pričom platnými sa stanú dňom podpisu obidvoma zmluvnými stranami a účinnými dňom nasledujúcim po dni zverejnenia v Centrálnom registri zmlúv vedenom Úradom vlády Slovenskej republiky. Predávajúci týmto prehlasuje, že súhlasí s ich zverejnením v celom rozsahu v Centrálnom registri zmlúv. Ústne vedľajšie dohody k rámcovej dohode neexistujú.

9.2. Právne vzťahy oboch zmluvných strán neupravené touto rámcovou dohodou sa riadia príslušnými ustanoveniami Obchodného zákonníka a ostatnými právnymi predpismi SR.

9.3. Táto rámcová dohoda nadobúda platnosť dňom jej podpisu obidvomi zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Poskytovateľ týmto berie na vedomie zverejnenie tejto rámcovej dohody v celom rozsahu v Centrálnom registri zmlúv. Rámcová dohoda je vyhotovená v 3 rovnopisoch, z ktorých objednávateľ dostane 2 rovnopisy a poskytovateľ dostane 1 rovnopis.

9.4. Zmluvné strany prehlasujú, že rámcovú dohodu uzavreli slobodne a  vážne, rámcová dohoda nebola uzatvorená v tiesni ani za iných nevýhodných podmienok. Zmluvné strany si túto rámcovú dohodu prečítali, jej obsahu porozumeli a na znak súhlasu ju vlastnoručne podpísali.

Zoznam príloh:

Príloha č. 1 - Zoznam súčasti verejného obstarávateľa a osôb oprávnených konať vo veciach realizácie rámcovej dohody

Za Objednávateľa Za Poskytovateľa

V Bratislave, dňa V Bratislave dňa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ing. Ingrid Kútna Želonková, PhD.

 kvestorka UK